Ongella
Ulappaa uljahasti venho viiltää,
 kun lapset siinä soutavat nyt kahden,
 ja saapuvat he Lohisalmen kautta
 jo vihdoin vieremille Hiienlahden.

 Kun lapset onkii luona lumpehitten,
 ei kalat ahnaat ohi uida malta,
 ja venhoon särkiä ja ahvenia
 he kiskomistaan kiskoo aallon alta.

 Ja kaloja kun kylliksi on saatu,
 niin lapset tuumii, että mansikoita
 voi kasvaa ehkä mäen rintehellä,
 ja sopisihan poimia myös noita.